СҚО-да су тасқынына байланысты ҰБТ биыл кеш өткізіледі
DATE: 16:40, 06 Мамыр 2024 | GMT +5
TITLE: СҚО-да су тасқынына байланысты ҰБТ биыл кеш өткізіледі
URL: https://kaz.inform.kz/news/sko-da-su-taskinina-baylanisti-ubt-biil-kesh-otkzled-8b0c20/
META: DATE: 16:40, 06 Мамыр 2024 | GMT +5
TOTAL WORDS: 160
AUTHOR(S):
TEXT: СҚО Білім басқармасы баспасөз қызметінің мәліметінше, тестілеуге қатысу үшін түлектер Ұлттық тестілеу орталығының app. kz сайтындағы жеке кабинет арқылы онлайн өтініш береді. «6-13 мамыр аралығында тек бірінші әрекетке өтініш беруге болады. 14 мамырдан 20 мамырға дейін 2-ші әрекетке өтініш қабылданады. Түлектер мен атааналар өтініш берген кезде ҰБТ тапсыру күнін, уақытын және пунктті өзі таңдайды. Жазғы ҰБТ-ға мектеп түлектері тегін қатысады», - дейді СҚО Білім басқармасының бас маманы Мария Исмагамбетова. Маманның айтуынша, СҚО үшін тестілеу жеке кесте бойынша жүргізіледі. Егер жалпы ел бойынша ҰБТ 16 мамырдан 5 шілдеге дейін өтсе, мұнда 25 мамырдан 12 шілдеге дейін жоспарланған. «Осы кезеңде түлектер тестілеуді 2 рет тапсыра алады, екі сертификат та жарамды және ең жақсы нәтижемен гранттар байқауына қатыса алады. Биылғы ҰБТ-ның ерекшелігі, жазғы ҰБТ-да төмен балл алған жағдайда, қаңтар немесе наурыз айларындағы ҰБТ-ның ең жақсы нәтижесі ескеріледі», - дейді Мария Исмагамбетова. Биыл СҚО-да мектепті 3 мыңнан астам түлек аяқтағалы отыр. Бұған дейін СҚО-да 1, 2 мың га алқаптың су астында жатқанын айтқан едік
